ROŽNICE

Latinsko ime za rožnice je Rosaceae. Rožnic je na svetu več kot 2000 vrst v okoli 100 rodovih, najbolj pa so razširjene v Evropi, Združenih državah Amerike in v vzhodni Aziji, kar pomeni da je težišče razširjenosti v zmernih predelih severne poloble.

Rožnice so lesne rastline ali zelišča s pomnoženimi prašniki. Redko so enoletnice. Listi so spiralasto nameščeni - enostavni ali deljeni. Pogosti so tudi prilisti. Cvetovi so dvospolni, 5-števni in imajo dvojno cvetno odevalo. Socvetja so različna, predvsem so cimozna. Čaša je obstojna, venec je odpadljiv. Nektarji so na notranji strani cvetišča. Plodovi so različni - suhi ali omeseneli.

Razširjenost rožnic v Sloveniji

V Sloveniji raste okoli 180 oblikovno bogatih vrst v 28 rodovih. Večinoma so to drevesa, grmi ali zelnate trajnice s sestavljenimi ali enostavnimi listi s prilisti. To so tudi številne kulturne in okrasne rastline.

## Sistematika

* [kraljestvo](http://sl.wikipedia.org/wiki/Kraljestvo_%28biologija%29): [rastline](http://sl.wikipedia.org/wiki/Rastline) (Plantae)
  + [deblo](http://sl.wikipedia.org/wiki/Deblo_%28botanika%29): [brstnice](http://sl.wikipedia.org/wiki/Brstnice) (Tracheopahyta)
    - [poddeblo](http://sl.wikipedia.org/w/index.php?title=Poddeblo_%28botanika%29&action=edit): praproti ([Pteropsida](http://sl.wikipedia.org/w/index.php?title=Pteropsida&action=edit))
      * [razred](http://sl.wikipedia.org/wiki/Razred_%28biologija%29): [kritosemenke](http://sl.wikipedia.org/wiki/Kritosemenke) (Angiospermae)
        + [podrazred](http://sl.wikipedia.org/wiki/Podrazred_%28biologija%29): [dvokaličnice](http://sl.wikipedia.org/wiki/Dvokali%C4%8Dnice) (Dicotyledonae)

[družina](http://sl.wikipedia.org/wiki/Dru%C5%BEina_%28biologija%29): **rožnice** (Roasaceae)

Poddružine

Družino rožnic zaradi velike množice oblik, predvsem pa zaradi različne zgradbe njihovih plodov, razdelimo v naslednje poddružine:

1. Spiraeoidae: večinoma z mnogosemenskimi mešički, npr. pri medvejki in kresničevju;
2. Rosoideae: z enosemenskimi oreški ali koščičastimi plodovi, ki so združeni v birne plodove, npr. pri robidnici, malini, jagodnjaku in šipku;
3. Maloideae: z birnimi plodovi kot pri jablani, hruški, jerebiki, kutini, nešplji in glogu;
4. Prunoideae: z enosemenskimi koščičastimi plodovi, npr. pri slivi, mandljevcu, češnji in višnji.

Viri:

Internet ([www.wikipedia.com](http://www.wikipedia.com)), Rastlinski svet – Semenovke – 1. del, Leksikon – Rastline, Učbenik za biologijo 4 in 5 – Raznolikost živih bitij